
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА

ОТ ДИМИТЪР НИКОЛОВ НИКОЛОВ 
КМЕТ НА ОБЩИНА БУРГАС

ОТНОСНО: Отдаване под наем на обособена част от имот – частна общинска собственост, находящ се в гр. Бургас, Приморски парк, (бивш Кърджалийски лагер) на сдружение с нестопанска цел.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх.№ 26-00-346/01.08.2016 г. от Митко Пейчев Иванов – „Дружество на художниците – Бургас“, със седалище и адрес на управление: гр. Бургас, ул.„Александровска“ № 22, за отдаване под наем на недвижим имот, представляващ обособена част от масивна едноетажна сграда, находяща се в Приморски парк /бивш Кърджалийски лагер/, с обща полезна площ от 161,57 кв.м., включваща пет стаи, склад, сервизни помещения и коридор при граници на обособената част: север – Сдружение „Захари Зограф“, изток – външен зид откъм крайбрежна алея, юг - Сдружение „Спортен клуб Маратонец“, запад – външен зид откъм Морска градина.
Цитираният имот е част от масивна едноетажна сграда с идентификатор 07079.618.3.12 по Кадастрална карта и кадастралните регистри на гр. Бургас, одобрени със Заповед № РД-18-9/30.01.2009 г. на Изпълнителен директор на АГКК, находяща се в Приморски парк /бивш Кърджалийски лагер/, със застроена площ 428 кв.м., актувана с Акт № 175/06.05.1997 г. за частна общинска собственост
Съгласно удостоверение № 003/22.05.2007г. на Министерство на правосъдието, гр. София, Сдружението е вписано в Централния регистър на юридическите лица с нестопанска цел за осъществяване на общественополезна дейност, под № 20070522003 с Булстат: 102697289.
С Удостоверение издадено от Бургаски окръжен съд, Сдружение „Дружество на художниците – Бургас“ е вписано в регистъра на юридическите лица с нестопанска цел под № 32, том 1, стр. 236 по ф.д. 3670/1990г. с ЕФН 0290036701, като цел на същото е да развива изобразителните изкуства от всички жанрове, да разпространява у нас и в чужбина постиженията на изобразителните изкуства, като поддържа контакти с други творчески организации и отделни творци и обменя професионален опит в различни форми.
Към настоящия момент, въз основа на справка вх. № 91-00-189/02.08.2016г. издадена от ОП „Общински имоти“ е видно, че Сдружение “Дружество на художниците – Бургас“ няма задължения към Община Бургас.
По реда на чл. 14, ал.6 от Закона за общинската собственост, свободни нежилищни имоти - частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем, без търг или конкурс на юридически лица с нестопанска цел, осъществяващи дейност в обществена полза, по ред, определен в наредбата по чл. 8, ал. 2 от закона, срокът за отдаване под наем на тези обекти не може да бъде по-дълъг от 10 години.
Съгласно Приложение №3 за определяне на размера на базисните наемни цени за 2016г. от Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, с последно изменение и допълнение по точка 2 от дневния ред на проведеното на 26.01.2016г. заседание (Протокол №7), е определена месечна наемна цена за отдаване под наем на недвижим имот, представляващ обособена част от масивна едноетажна сграда, с полезна площ от 161,57 кв.м. както следва: 161,57 кв.м (полезна площ) х 1,50 лева/кв.м (наемна цена за помещения за осъществяване дейността на юридически лица с нестопанска цел в обществена полза) х 2,0 (коефициент за зона) х 0,5 (коефициент за състоянието и предназначението на обекта) = 242,35 (двеста четиридесет и две цяло и тридесет и пет) лева, без ДДС.
Предвид гореизложеното, на основание чл.21, ал. 8 от Закона за местното самоуправление и местната администрация и чл. 14, ал. 6 от Закона за общинската собственост, предлагам на Общински съвет – Бургас, да вземе следното

РЕШЕНИЕ:

Да се отдаде под наем за срок от 5 /пет/ години на Сдружение “Дружество на художниците – Бургас“, обособена част от масивна едноетажна сграда, находяща се в Приморски парк /бивш Кърджалийски лагер/ с идентификатор 07079.618.3.12, по Кадастрална карта и кадастралните регистри на гр. Бургас, одобрени със Заповед № РД-18-9/30.01.2009 г. на Изпълнителен директор на АГКК с обща полезна площ от 161,57 кв.м., включваща пет стаи, склад, сервизни помещения и коридор при граници на обособената част: север – Сдружение „Захари Зограф“, изток – външен зид откъм крайбрежна алея, юг - Сдружение „Спортен клуб Маратонец“, запад – външен зид откъм Морска градина, срещу заплащане на месечен наем в размер на 242,35 (двеста четиридесет и две цяло и тридесет и пет) лева, без ДДС.
Приложение:
1. Заявление вх.№ 26-00-346/01.08.2016г.; 
2. Акт № 175/06.05.1997 г. за частна общинска собственост;
3. План – разпределение на обекта;
4. Скица № 37821/25.09.2013 г. на сграда; Справка по кадастрална карта
5. Решения на БОС;
6. Удостоверение за актуално състояние;
7. Удостоверение от Министерство на правосъдието – № 003/22.05.2007г.; 
8. Служебна бележка за липса на задължения от ОП“Общински имоти“ с 		изх.№91-00-189/02.08.2016г.;

ДИМИТЪР НИКОЛОВ
Кмет на Община Бургас

Съгласували:

ЗЛАТИНА ГЕОРГИЕВА,
Директор на дирекция ПНО

ЖИВКО ДИМИТРОВ
Директор на дирекция 
„Управление на общинската собственост”


Изготвил:инж. Красимира Арабаджиева,Ст.спец. в дирекция УОС

